open-index/open-wikipedia-markdown huggingface dataset:
Qiying

**Qiying**  (kinesisk: 耆英; pinyin: *Qíyīng*, mandsjuisk: *Ciyeng*, født  21. mars 1787 i Beijing i Kina, tvunget til selvmord 29. juni 1858) var en mandsjuisk statsmann under Qing-dynastiet. 

Qiying innehadde en rekke fremtredende stillinger i Qing-regjeringen, men ble også degradert en rekke ganger på grunn av korrupsjon.

## Liv og virke
### Bakgrunn
Qiying  var etterfølger av Nurhacis niende sønn Babuta. Han var medlem av det keiserlige hus Aisin-Gioro og tilhørte det mandsjuriske *rene blå banner* av de åtte banner.

### Embedsmann
Qiying innehadde en rekke stillinger i Qing-styret. Han ble degradert en rekke ganger på grunn av korrupsjon, men ikke varig, og forble ved hoffet. 

I 1842 fikk han bemyndigelse til å slutte fredsavtale med Storbritannia etter første opiumskrig, og  han var ansvarlig for den kinesiske forhandling og undertegnelse av Nanjingtraktaten av 29. august 1842.  Dette var den første av de traktater som kineserne senere kalte de ulikeverdige traktater. 

Han hadde samme rolle i forhold til Wangxiatraktaten og Whampoatraktaten, begge i 1844. Han var det året blitt generalguvernør av Liangguang (Guangdong og Guangxi), et verv han hadde til 1848. I mars 1847 avtalte han og den svenske forretningsmannen Carl Fredrik Liljevalch den første handelsavtalen mellom Sverige-Norge og Kina i Guangzhou, den såkalte Kantontraktaten. 

Qiying deltok også i 1858 da Tianjintraktaten ble forhandlet. Under forhandlingene gjorde de britiske tolkene Horatio Nelson Lay og Thomas Francis Wade sitt for å eksponere Qiyings dobbeltspill ved å fremlegge dokumenter som britene hadde fått fatt i fra Guangzhou, i hvilke Qiying uttrykte sin forakt for britene. Ydmyket brøt Quying strakks opp fra forhanmdlingene i Tianjin og dro til Beijing, og han ble senere arrestet for å ha forlatt sin post i strid med sine keiserlige ordre. 

Qiying ble deretter dømt til døden, men fikk etter ordre fra keiser Xianfeng-keiseren anledning til å begå selvmord isteden.

## Referanser


## Litteratur
* John King Fairbank: *The Manchu Appeasement Policy of 1843* i *Journal of the American Oriental Society* 59, no. 4 (1939): s. 469-84.
* Arthur W. Hummel, Sr. (red.): *[[Eminent Chinese of the Ch'ing period (1644-1912)]].* 2 vols. Washington: United States Government Printing Office, 1943.
Vienna

**Vienna** kan vise til:
*Vienna (Virginia), en by i den amerikanske delstaten Virginia
*Vienna, det italienske og engelske navnet på Østerrikes hovedstad Wien

## Se også
* Vienne
Zazaisk

**Zazaisk** eller **zazaki** er språket som tales av zazaene i østlige Tyrkia. Mange zazaer og språkforskere bruker også betegnelsene **dimli** og **kirmancki**. Språket blir for det meste talt i Øst-Anatolia, men på grunn av utvandring snakkes det også av grupper i hele Europa. Zazaisk tilhører den iranske grenen av de indoeuropeiske språkene.

## Klassifisering
### Nordvestiransk språk
Zazaisk betraktes ofte av politiske og kulturelle grunner som et kurdisk språk, eller til og med en «kurdisk dialekt». (For den politiske bakgrunnen, se artikkelen zazaer.) Iranistikken (studien av iranske språk) fastslår imidlertid at zazaisk er et selvstendig språk i den nordvestlige grenen av iranske språk, sammen med blant annet kurdisk, kurmanji og soranî. Der kurdisk og sentraliranske språk danner en undergruppe av nordvestiranske språk, kurdisk-sentraliransk, danner zazaisk med gorani en annen undergruppe av de nordvestiranske språkene, nemlig zaza-gorani, som muligens også inneholder balutsji. (Se nedenunder for klassifisering av nordvestiranske språk.)

Allerede på 1800-tallet ble det bevist (bl.a. av Peter Lerch) at zazaisk var et eget språk, og ikke en dialekt av kurdisk. Dette ble videre bekrefta av de tyske iranistene Oskar Mann og Karl Hadank som hadde gjort flere undersøkelser, og i 1932 ga ut den første vitenskapelige grammatikken over zazaisk, under tittelen *Mundarten der Zaza*. Tidligere teorier, som at zazaisk er et «kurdisk språk i vid betydning» (av f.eks. Ferdinand Justi i 1880) anses i dag som utdaterte. (Detaljer i avsnittet om forskningshistorie.)

Zazaisk har trekk i felles med det utdødde sentraliranske språket partisk, talt av parterne, som ikke deles av det sørvestiranske språket persisk og dets forgjengere. Man har imidlertid ingen bevis for at partisk var en forgjenger for zazaisk. (For opphavsspørsmålet rundt zazaene og språket deres, se artikkelen om zazaer.)

### Klassifikasjon av nordvestiranske språk
Følgende oversikt er en mer nøyaktig beskrivelse av plasserniga av kurdiske språk og zazaisk innen den nordvestiranske språkgruppa. Artikkelen iranske språk gir en fullstendig oversikt over alle språkene.

***Nordvestiransk**&nbsp;&nbsp;24 språk, 31 millioner brukere
****Medisk**: medisk † (gammeliransk)
****Partisk**: partisk † (mellomiransk)
****Kaspisk**
*****Gileki-mazenderani**: Gileki (1,3&nbsp;mill.), mazanderani (2,2&nbsp;mill.), gurgani †
*****Semnani**: Semnani, sangisari, sorchei, lasgeri (til sammen 50&nbsp;tusen)
*****Taleshi**: Taleshi (1&nbsp;mill.)
*****Azari**: Iransk-azari («sør-tati»; 220&nbsp;tusen)
****Kurdisk-sentraliransk**
*****Kurdisk**: kurdmanji (nordvestkurdisk; 15&ndash;20&nbsp;mill.), sorani (sentralkurdisk, kurdisk; 4&nbsp;mill.), sørkurdisk (3&nbsp;mill.)
*****Sentraliransk**: Tafreshi, mahallati-chunsari, kashani-natanzi, gazi, yazdi-kermani-nayini, kaviri, sivandi
****Zaza-gorani**: Zazaisk (1,5&nbsp;mill.), gorani (400&ndash;500&nbsp;tusen)
****Balutsji**: Balutsji (6&nbsp;mill.)

Det er mulig at zaza-gorani og balutsji utgjør én enhet, men dette er det uenighet om blant forskere.

## Referanser


## Kilder
*Web Center of Zaza People  (Weblinks of Zaza people)
John Paul Stevens

**John Paul Stevens** (født 20. april 1920 i Chicago i Illinois i USA, død 16. juli 2019 i Fort Lauderdale i Florida) var en amerikansk jurist som var dommer i USAs høyesterett fra 19. desember 1975 til 29. juni 2010. Han var både domstolens eldste og tjenesteeldste dommer, og i sistnevnte egenskap justitiarens stedfortreder under dennes eventuelle fravær. Han tok over plassen til den lengstsittende høyesterettsdommeren gjennom tidene, William O. Douglas, da han ble nominert av Gerald Ford i 1975. Selv om han ble nominert av en republikaner, tilhørte han den såkalte liberale fløyen i høyesterett. Noen har argumentert for at han hele tiden har vært en moderat republikaner, og at det bare er partiet som har gått til høyre.

Stevens ble i 2012 tildelt Presidentens frihetsmedalje.

Stevens døde på Holy Cross-sykehuset i Fort Lauderdale i Florida, av komplikasjoner etter et hjerneslag som han ble rammet av den 15. juli 2019.

## Referanser
Mike Beebe

**Mike Beebe** (født 28. desember 1946) er en amerikansk politiker for Det demokratiske parti. Han var guvernør i to perioder i delstaten Arkansas fra januar 2007 til 2015.

## Se også
* Liste over Amerikas forente staters guvernører

## Referanser


## Eksterne lenker
* 
*
Bill Ritter

**Bill Ritter** (født 6. september 1956 i Denver) er en amerikansk politiker for Det demokratiske parti. Han var guvernør i delstaten Colorado fra januar 2007 til januar 2011.

16. juli 2007 ble en person drept utenfor kontoret til guvernør Ritter i Colorado State Capitol. Mannen hadde en pistol som han nektet å legge fra seg.

## Referanser


## Eksterne lenker
*
M. Jodi Rell

**Mary Jodi Rell** (1946–2024) var en amerikansk politiker for det republikanske parti. Hun var guvernør i delstaten Connecticut fra 2004 til 2011. Hun rykket opp fra posten som viseguvernør etter at den sittende guvernøren måtte gå av for økonomiske misligheter. Rell ble gjenvalgt i 2006 med stort flertall, men stilte ikke til gjenvalg i 2010.

## Referanser


## Eksterne lenker
*
Ruth Ann Minner

**Ruth Ann Minner** (født 17. januar 1935, død 4. november 2021) var en amerikansk politiker for Det demokratiske parti. Hun var guvernør i delstaten Delaware fra 2001 til 2009.

Mannen hennes døde da hun var 32 år gammel.

## Referanser


## Eksterne lenker
*
Mitch Daniels

**Mitchell Elias «Mitch» Daniels jr.** (født 7. april 1949) er en amerikansk politiker for det republikanske parti. Han var guvernør i delstaten Indiana fra 2005 til 2013. Daniels var tidligere budsjettdirektør i Det hvite hus.

## Se også

* Liste over Amerikas forente staters guvernører
Butch Otter

**Clement Leroy «Butch» Otter** (født 3. mai 1942) er en amerikansk politiker for det republikanske parti. Han er sittende guvernør i delstaten Idaho, et embete han har innehatt siden januar 2007. Før han ble valgt til guvernør var Otter føderal kongressrepresentant fra Idahos første distrikt.

## Se også
* Liste over Amerikas forente staters guvernører

## Eksterne lenker
* 
*
Linda Lingle

**Linda Lingle** (født **Linda Cutter** 1953) er en amerikansk politiker for det republikanske parti. Hun er var Hawaiis guvernør fra 2002 til 2010. Hun ble den første republikanske guvernøren på Hawaii på 40 år, da hun ble tatt i ed i 2002. Hun var også Hawaiis første kvinnelige guvernør, og første jødiske.

Lingle var borgermester i Honolulu, og var republikanernes kandidat til senatorvalget i 2012. Der tapte hun for demokraten Mazie Hirono, som hun vant over med fire prosentpoeng i guvernørvalget i 2002.

## Referanser
Gjerdrum kirke

**Gjerdrum kirke** er en korskirke fra 1686 i Gjerdrum kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i tre og har 270 plasser.

## Referanser


## Eksterne lenker
* Gjerdrum og Heni menighet
* 
* Gjerdrum kirke i «Norges kirker»
*
Sonny Perdue

**George Ervin «Sonny» Perdue III** (født 20. desember 1946 i Perry i delstaten Georgia i USA er en amerikansk politiker for Det republikanske parti som fra 2017 til 2021 var USAs jordbruksminister i Donald Trumps første regjering.

## Liv og virke
### Bakgrunn
Han vokste opp i Houston County. Faren var gårdbruker, moren lærer. Fra barndommen av ble han kalt ved tilnavnet Sonny. 

Perdue avla veterinærmedisineksamen i 1971 ved University of Georgia College of Veterinary Medicine. 

### Karriere
Han arbeidet som veterinær før han ble forretningsmann. Han startet tre småbedrifter. 

Perdue innledet sin politiske karrier som demokrat. Han ble innvalgt i delstatens senat i 1992. Han gikk over til det republikanske parti i 1997.

I guvernørvalget i 2002 beseiret han den sittende guvernøren Roy Barnes. Perdue vant i 2006 mot demokraten og viseguvernøren Mark Taylor. Han var den 81. guvernøren i delstaten Georgia fra 2003 til 2011, da Nathan Deal overtok embetet.

I april 2017 ble han USAs jordbruksminister. Perdue har som minister fokusert på å hjelpe nye bønder å komme i gang med jordbruket. I august 2017, meddelte han et mentorprogram for nye jordbrukere. Andre saker behandlet av Perdue er hjelp til landsbygdskooperasjoner og å hjelpe jordbrukere å fungere med mindre regulering og økende eksport.

Perdue var den som var *[[designated survivor]]* under presidents tale i 2018 om nasjonens tilstand.

## Referanser
Charlie Crist

**Charles Joseph Crist jr.** (født 24. juli 1956 i Altoona i Pennsylvania i USA) er en amerikansk uavhengig politiker som tidligere representerte Det republikanske parti. Han var guvernør i delstaten Florida fra 2007 til 2011.

Hans far, Charlie Crist sr., var gresk-kypriot, og moren, Nancy Lee, skotsk-irsk amerikaner. Familien flyttet fra Pennsylvania til Florida da Charles var liten. Han gikk på St. Petersburgh High School og studerte senere ved Wake Forest University og ved Florida State University, og avsluttet med en grad i rettsvitenskap fra Cumberland School of Law i Alabama.

Crist arbeidet dels som advokat og som assistent for senatoren Connie Mack III. Han innledet sin egen politiske løpebane i 1992 i delstatssenatet for Florida. I 1998 forsøkte han uten hell å bli senator i USAs kongress. Ett år etter gjorde guvernør Jeb Bush ham til stedfortredende handelsminister  (*Department of Business and Professional Regulation*) i hans Florida-regjering. Mellom 2000 og 2003 var han undervisningskommisjonær i Florida (*Education Commissioner*), et embede som etterhvert ble avskaffet og lagt sammen med utdannelsesdepartementet. Fra 2003 var han så justisminister (*[[attorney general]]*) i Florida.

I 2006 ble han nominert av sitt parti til guvernørskandidat i Florida, og ble valgt til dette embede. Han tiltrådte i januar 2007. Kort etter gikk han inn for å avskaffe avstemningscomputere, ettersom man i Florida har hatt en rekke dårlige erfaringer med slike. 

## Senatorvalget i 2010

Crist hadde lenge bestemt seg for å stille til valg som senator for Florida. Da Mel Martinez trakk seg, utnevnte han vennen George LeMieux til plassen. LeMieux skulle holde «setet varmt» frem til kongressvalget i 2010. Men på grunn av at Crist støttet president Barack Obamas finansstimulipakke ble han mindre populær i eget parti. Et bilde hvor han klemte presidenten ble særlig brukt mot han. Speakeren i Representantenes hus i Florida, Marco Rubio, stilte også opp, og så ledet etterhvert på meningsmålinger med over 20 prosentpoeng. 29. april 2010 erklærte dermed Crist at han ville stille i valget som uavhengig kandidat, og gjorde senatorvalget til et tremannsvalg.

## Guvernørvalget i 2014
I juli 2013, ble det annonsert at Crist ville gi ut en bok han holdt på å skrive. Utgivelesen ble tolket som et tegn på at han ville stille til valg i guvernørvalget i 2014. Boken ble gitt ut i februar, 2014 og het *The Party's Over: How the Extreme Right Hijacked the GOP and I Became a Democrat*. I boken forklarer Crist hvorfor han meldte overgang fra Det republikanske partiet, og medlem av Det demokratiske partiet.

1. november 2013 meldte Crist seg som kandidat til vervet som guvernør på vegne av Det demokratiske partiet. Crist tapte til fordel for Rick Scott i guvernørvalget i 2014.

## Referanser


## Eksterne lenker
* 
* 
*
Chet Culver

**Chester John «Chet» Culver** (født 25. januar 1966) er en amerikansk politiker for Det demokratiske parti. Han var guvernør i delstaten Iowa fra 2007 til 2011.
Ernie Fletcher

**Ernest Lee «Ernie» Fletcher** (født 12. november 1952) er en amerikansk politiker for det republikanske parti. Han var guvernør i delstaten Kentucky fra 2003 til 2007.

## Eksterne lenker
*
John Baldacci

**John Elias Baldacci** (født 30. januar 1955) er en amerikansk politiker for Det demokratiske parti. Han var guvernør i delstaten Maine fra 2003 til 2011. Baldacci var før dette representant i Kongressen fra Maines 2. distrikt.

## Referanser


## Eksterne lenker
* }
*
Martin O’Malley

**Martin Joseph O'Malley** (født 18. januar 1963) er en amerikansk politiker for Det demokratiske parti som var guvernør i delstaten Maryland fra 2007 til 2015. Før dette var han borgermester i Baltimore fra 1999 til 2007.

Han var en av kandidatene til å bli nominert for Det demokratiske parti til presidentvalget i USA 2016. Han trakk seg umiddelbart etter caucusen i Iowa, der han oppnådde mindre enn 1 % av stemmene.

## Se også
* Liste over Amerikas forente staters guvernører

## Referanser


## Eksterne lenker
*
Deval Patrick

**Deval Laurdine Patrick** (født 31. juli 1956) er en amerikansk politiker for Det demokratiske parti. Han var guvernør i delstaten Massachusetts, fra januar 2007 til januar 2015. Han kunngjorde sitt kandiatur i primærvalgene før presidentvalget i USA 2020 den 14. november 2019, men trakk seg på grunn av manglende oppslutning 12. februar 2020.

## Se også
* Liste over Amerikas forente staters guvernører

## Referanser


## Eksterne lenker
* 
*
Dirk IV av Holland

**Dirk IV** (fødselsår ukjent – drept ved Dordrecht 13. januar 1049) var fra 1039 til 1049 greve av Holland og Vest-Friesland.

Dirk IV var sønn av Dirk III og Othelinde av Sachsen. Da han overtok grevskapene etter faren fortsatte han hans politikk, noe som betød at han aktivt arbeidet  for å øke makten og landområdene. Dermed skjendet han rettighetene og interessene til biskop Bernold av erkebispedømmet Utrecht og andre mektige klostre og bisper i Sør-Nederland.

Denne politikken førte til konflikt med den tyske keiser Henrik III og riksbispene, og med hærmakt overvant keiseren Dirk IV og hans hær i 1046. Dirk ble da tvunget til å oppgi området han hadde erobret.

Ikke lenge etter at keiseren hadde vendt tilbake til Tyskland begynte Dirks plyndringstokt mot bispedømmene Utrecht og Liège. Han inngikk dessuten en pakt med hertug Gottfried II av Lothringen og grevene av Flandern og Hainaut. Dette resulterte i at keiseren på ny dro ut på en straffe-ekspedisjon mot Dirk i 1047. Denne gangen mistet Dirk både Vlaardingen og grevens borg i Rijnsburg som ble helt rasert av keiserens menn, men keiseren ble tvunget til retrett. Under retretten led keiserens hær store tap, og Dirks allierte gjorde da åpent motstand mot ham. 

I 1049 lokket bispene av Metz, Liège og Utrecht ham i et bakhold ved Dordrecht og drepte ham.

Dirk døde ung, ugift og barnløs. Hans yngre bror Floris arvet grevskapene etter ham.
## Referanser


## Eksterne lenker
* Count Holland and Frisia, Chapter 2. COUNTS OF HOLLAND (900)-1299

## Stamtre
Haley Barbour

**Haley Reeves Barbour** (født 22. oktober 1947 i Yazoo City i Mississippi) er en amerikansk republikansk politiker. Han har bakgrunn som advokat og lobbyist, og har fungert som rådgiver for flere sentrale republikanske politikere. Barbour var kandidat til Senatet i 1982, formann i Republican National Committee 1993–1997 og Mississippis 63. guvernør 2004–2012.

Han har kandidatutdannelse i rettsvitenskap fra University of Mississippi fra 1973, og jobbet i begynnelsen i farens advokatfirma. I 1982 tapte han senatsvalget mot den sittende demokraten John C. Stennis med stor margin. Barbour var deretter valgkampmedarbeider og politisk rådgiver for presidentene Ronald Reagan og George H.W. Bush, før han ble blant de fremste lobbyistene i Washington, D.C. Gjennom firmaet Barbour Griffith & Rogers, der han var administrerende direktør, representerte han selskaper som R. J. Reynolds Tobacco Company, Philip Morris, Amgen, Microsoft, UnitedHealth Group og Southern Company. Barbour ble også en tidlig støttespiller for George W. Bushs kampanje foran presidentvalget i 2000.

I 2003 vant Barbour guvernørvalget i Mississippi mot den sittende demokraten Ronnie Musgrove med 52,6 % av stemmene, og ble senere gjenvalg for en andre og siste periode i 2007 med 57,9 % av stemmene. Han hadde jevnt stor støtte som guvernør, og fikk støtte fra 70 % av de spurte i en meningsmåling fra Rasmussen Reports i juli 2010. Babour ble regnet som en mulig republikansk kandidat foran presidentvalget i 2012, men erklærte aldri noe kandidatur. Skjønt hans strategiske evner ble fremhevet, betvilte flere kommentatorer Babours virkelige potensial utenfor Sørstatene.

Han er medlem av Council on Foreign Relations.

## Referanser
Kathleen Sebelius

**Kathleen Gilligan Sebelius** (født 15. mai 1948 i Cincinnati i Ohio) er en amerikansk demokratisk politiker. Hun var USAs helse- og omsorgsminister i Barack Obamas regjering fra 2009 til 2014, etter å ha vært guvernør i delstaten Kansas fra 2003 til 2009.

## Familiebakgrunn og yrkeskarrière
Hun ble født i Cincinnati som datter av Mary Kathryn (født Dixon) og tidligere kongressmann og guvernør John J. Gilligan. Familien er katolikker av irsk herkomst. Hun er gift med den føderale dommeren K. Gary Sebelius, sønn av tidligere kongressmann Keith Sebelius.

Kathleen Sebelius har bachelorgrad i statsvitenskap fra Trinity Washington University og mastergrad i offentlig administrasjon fra University of Kansas. Hun har vært bosatt i Kansas siden 1974. Sebelius var direktør og sjeflobbyist for Kansas Trial Lawyers Association 1977–1986.

## Politisk arbeid
Sebelius var valgt til Kansas' lovgivende forsamling fra Topeka 1986–1994, og ledet utvalget for føderale spørsmål. I 1994 vant hun overraskende valget om å bli delstatens forsikringskommisjonær, med ansvar for å føre tilsyn med private forsikringsselskaper. Hun var den første demokraten som hadde blitt valgt til denne posisjonen på 1900-tallet. Sebelius satt i vervet frem til hun ble valgt til guvernør i 2002. Hun ble valgt til guvernør foran republikaneren Tim Shallenburger med 53 mot 45 % av stemmene, senere gjenvalgt i 2006 med 57,8 mot 40,5 % av stemmene.

Sebelius ble kåret til en av USAs fem beste guvernører i en artikkel i *[[Time (magasin)|Time]]* i 2005. Det første problemet Sebelius håndterte, var et budsjettunderskudd på 1,1 milliard dollar. Dette løste hun ved å selge 700 biler som delstaten eide, men ikke brukte, og forbød det offentlige å kjøpe flere. Inntektene fra bilsalget var små, men det viste at hun visste å gjennomføre sparetiltak. Senere ble det offentlige pålagt å gå sammen ved innkjøp av datamaskiner, og hjemmehjelper måtte gå i sine egne bukser fremfor bukser utlevert fra det offentlige. Til slutt hadde Sebelius klart å stabilisere budsjettet allerede i sitt første år som guvernør, uten å måtte øke skattene eller kutte i bevilgningene til utdanningssystemet.

Etter Barack Obamas nominasjon som presidentkandidat i 2008 var Sebelius på tale som visepresidentkandidat. Dette var særlig på grunn av hennes stilling som demokratisk guvernør med så store marginer i en hovedsakelig republikansk delstat. I 2009 ble det kjent at hun hadde akseptert å bli helse- og omsorgsminister i Barack Obamas regjering. I Kansas var hun imidlertid ønsket av demokrater som kandidat til Senatet samme år. Om hun hadde blitt valgt, ville hun blitt den første demokratiske senatoren fra Kansas siden 1932. Hun ble godkjent som helse- og omsorgsminister av Senatet den 28. april.

## Referanser


## Eksterne lenker
* 
* Biografi  hos Helse- og omsorgsdepartementet
Lutgardis av Luxemburg

**Lutgardis av Luxemburg**  (født 955, død etter 1003) var datter av  Siegfried av Luxemburg og Hedwig av Nordgau. Hun ble gift med Arnulf av Holland og fikk med ham de følgende barna:
* Dirk III av Holland, også kalt Theodoric
* Adelheid av Holland
* Siegfried av Holland (985-1030), gift med Thetburga (985-)
* Adalbert av Gent
* Ralph av Gent
* Gertrude av Gent

## Referanser
Matt Blunt

**Matthew Roy Blunt** (født 1970) er en amerikansk politiker. Han var Missouris guvernør fra 2005 til 2009 og tilhørte Det republikanske parti.

Han gikk United States Naval Academy og tjenestegjorde flere år i United States Navy.

Blunt var medlem av Missouris delstatsforsamling fra 1999 til 2001 og delstatens administrasjonsminister («secretary of state») fra 2001 til 2005, der han gjennomførte endringer i valgloven og digitalisering av flere offentlige tjenester.

I 2005, 34 år gammel, tiltrådte han som guvernør i Missouri, etter å ha vunnet guvernørvalget med demokraten Claire McCaskill som motkandidat. Blunts politikk handlet for en stor del om å fremme delstatens næringsliv og en offentlig sparepolitikk. Det republikanske flertallet i delstatsforsamlingen stilte seg bak de fleste av Blunts lovforslag. Blunt stilte, til manges overraskelse, ikke til gjenvalg som guvernør i 2008.

Han har siden arbeidet som lobbyist i Washington, D.C. for den amerikanske bilindustrien.

Matt Blunt er sønn av tidligere senator og kongressmann Roy Blunt. Blunt-familien er sørstatsbaptister.

## Referanser


## Eksterne lenker
*
Magnus av Sachsen

**Magnus av Sachsen** (1042–1106) var hertug av Sachsen 1072–1106.

Han tilhørte slekta Billung, og var eldste sønn av hertug Ordulf av Sachsen og Ulvhild av Norge. Han etterfulgte faren som hertug i 1072. 

Siden Magnus hadde støttet Otto II av Bayerns opprør mot Henrik IV ble han tatt til fange i 1070, og satt fanget i tre år. Han ble på nytt tatt til fange av Henrik IV i 1075, og denne gangen ble han frigitt året etter. Etterhvert kom en forsoning i stand mellom Henrik IV og Magnus, og stod Magnus på Henriks side under kampene mot liutieserne. Huset Billungs herredømme over Sachsen endte i 1106 da Magnus døde uten å etterlate seg mannlige arvinger.  

I sin tid som hertug var Magnus i strid med erkebiskop Adalbert av Bremen. Før Magnus ble hertug drev han gjennom hans avsettelse i 1066 fordi erkebiskopen hadde utnyttet sin herskermakt til å berike kirken med krongods. Adalbert kom senere tilbake, og Magnus ble hans vasall. 

Magnus var gift med Sophia av Ungarn (-1095), datter av kong Béla I av Ungarn, enke etter Ulrich I av Weimar, markgreve av Istria, og med henne hadde han barna:
* Wulfhilde (1072–1126), gift med Henrik IX av Bayern (-1126)
* Eilica (-1142), gift med grev Otto av Ballenstedt (-1123)

Magnus hadde mange etterkommere, bl.a. i fyrstehuset Oldenburg, og Oldenburgernes anerekke tilbake til sagatidens norske konger går gjennom Magnus og mora Ulvhild.
## Referanser
Brian Schweitzer

**Brian David Schweitzer** (født 4. september 1955) er en amerikansk politiker for Det demokratiske parti. Han var guvernør i delstaten Montana fra 2005 til 2013. Schweitzer vurderer å stille til valg til Montanas ledige senatsete i 2014.

## Referanser


## Eksterne lenker
* 
*
Hoftun

Etternavnet **Hoftun** (tidligere skrevet **Hovtun**) kommer av ordene Hov (gammel hedensk kultplass) og tun (som i gårdstun). Hoftun er et gammelt gårdsnavn, der det menes at det var et hov på gården fra gammel norrøn tid. 

Før i tiden hadde vi stum *v* i Norge. Det vil si at vi uttalte *v*-en i skriftspråket som *f*, slik som de i dag gjør i Tyskland. Dette har forandret seg i Norge til slik nordmenn snakker i dag. Dette har ført til at etternavnet Hoftun har forandret skrivemåte fra Hovtun til Hoftun, selv om det skal uttales på samme måte. Det er forøvrig noen som fortsatt holder fast på den gamle skrivemåten, nemlig Hovtun.

## Eksterne lenker
* '''Hoftun''' i O. Rygh: *[[Norske Gaardnavne]]*.
Bernhard II av Sachsen

**Bernhard II av Sachsen** (født ca. 990, død 29. juni 1059) var hertug av Sachsen og greve av Friesland. Han tilhørte slekten Billung.

Han etterfulgte sin far som hertug av Sachsen i 1011. Han hadde et anspent forhold til Henrik II og til de religiøse myndighetene i Hamburg-Bremen. Videre kjempet han mot sorberne.

## Slekt
Han var sønn av hertug Bernhard I av Sachsen og Hildegard av Stade.

Søsteren Othelendis ble gift med grev Dietrich III av Holland. De fikk fire barn, deriblant grev Dietrich IV av Holland (død 13. januar 1049) og grev Florens I av Holland (født i 1030, død 28. juni 1061).

## Ekteskap og barn
Bernhard II var gift med Eilika av Schweinfurt, som var datter av markgrev Henrik I av Schweinfurt. Ekteparet fikk fem barn::
* Ordulf av Sachsen (1022–1072)
* Herman (?–1086)
* Gertrud (?–1115), gift med grev Floris I av Holland (–1061) i 1050 og med grev Robrecht I av Flandern (-1093) i 1063
* Ida (?–1102), gift med hertug Fredrik av Nieder-Lothringen (-1065) og med grev Albert III av Namur (-1102)
* Hadwig (også skrev Hedwig; død rundt 1112), gift med grev Engelbert I av Spanheim (–1096).

## Referanser
Bernhard I av Sachsen

**Bernhard I av Sachsen** (Benno) (født ca. 950, død i Corvey 9. februar 1011) var hertug av Sachsen fra 973 til sin død.

## Liv og virke
### Bakgrunn
Bernhard var en av hertug Herman Billungs sønner. Hermann var keiser Otto Is stedfortreder i Sachsen, noe som de facto gjorde ham til hertug uten at han hadde selve tittelen.

### Hertug
Han etterfulgte sin far som hertug av Sachsen i 973, samme år som keiser Otto I døde og ble etterfulgt av sin sønn Otto II. 

Bernhard I av Sachsen kjempet mot de invaderende danene i 974, 983 og 994. I 991 og 995 deltok han dessuten i hærtog mot slaverne.

Bernhard støttet liudolfingernes keisere og økte billungenes makt i Sachsen. Bernhard var marskalk ved riksdagen i Quedlinburg i 986. Han kunne utvide sine besittelser, fremfor alt i områdene rundt elven Weser. Bernhard hadde konflikter med grevene av Stade og med erkebiskopene av Bremen. 

Ifølge kronikøren Adam av Bremen huskes Bernhard som «*en god og tapper mann, bortsett fra at han tynget folket med utplyndring.*»

Bernhard var blant annet gift med Hildegard av Stade (-1011), datter av grev Henrik I *den skallede*, og hadde de følgende barna:
* Herman
* Bernhard II av Sachsen (-1059)
* Thietmar (-1048)
* Mathildis (-1014), nonne i Gernrode
* Godesti (-1041), abbedisse i Meteln og Herford
* Imma, nonne i Herford
* Othelinde (-1044), gift med grev Dirk III av Holland (-1039).

Både hertug Bernhard og hans hustru Hildegard døde under en sykdomsapidemi i 1011, og ble begge begravd i St Michaels-kirken i Lüneburg.

## Litteratur
* Ruth Bork: *Die Billunger mit Beiträgen zur Geschichte des deutsch-wendischen Grenzraums im 10. und 11. Jahrhundert.* Dissertation phil. masch. Greifswald 1951
* 
* Richard G. Hucke: *Die Grafen von Stade 900–1144, Genealogie, politische Stellung, Comitat und Allodialbesitz der sächsischen Udonen*, Diss. Kiel, Stade 1956
* 
* Anton Christian Wedekind: *Notea zu einigen Geschichtsschreibern des Deutschen Mittelalters*, Erster Band Note 1 XXX und Beilagen aus ungedruckten Handschriften Hamburg 1823, Note XXIV, Genealogie der älteren Grafen von Stade, S. 247–256

## Referanser
Tim Pawlenty

**Timothy James «Tim» Pawlenty** (født 27. november 1960 i Saint Paul i Minnesota i USA) er en amerikansk politiker for det republikanske parti. Han var guvernør i Minnesota fra 2003 til 2011. På grunn av sitt fokus på sosialkonservative saker ble han vurdert som en mulig visepresidentkandidat til John McCain før presidentvalget i USA i 2008.

I 23. mai 2011 erklærte han seg formelt som republikansk presidentkandidat til presidentvalget i 2012, men ble den første kanditaten som trakk seg. Etter å fått tredjeplassen i prøveavstemningen Ames Straw Poll, bak Michele Bachmann og Ron Paul, valgte han å trekke kandidaturet 14. august 2011. Bachmann og Pawlenty kjempet om de samme sosialkonservative velgerne i Iowa, samtidig som viktige bidragsytere sa de ikke ville støtte Pawlenty etter prøveavstemningen.

## Referanser
Eliot Spitzer

**Eliot Laurence Spitzer** (født 10. juni 1959 i The Bronx i New York i USA) er en amerikansk politiker for Det demokratiske parti. 

## Bakgrunn
Eliot er av østerriksk-jødisk bakgrunn. Han avla i 1981 sin grunneksamen ved Princeton University og fortsatte deretter ved Harvard Law School. Da han tok sin juridiske eksamen, arbeidet han for en dommer i Manhattan. Deretter arbeidet han i et par år for et advokatfirma. Han var delstaten New Yorks statsadvokat fra 1999 til 2006, og markerte seg som aktiv og håndfast i dette vervet.

## Guvernør
Ved guvernørvalget for staten New York i 2006 fikk Spitzer 69% av stemmene, mot 29% for republikaneren John Faso. Han ble guvernør og gikk inn i embete i januar 2007. 

## Skandale
I mars 2008 beklaget Spitzer offentlig sine handlinger etter at The New York Times hadde meldt at han var blitt knyttet til en prostitusjonsring, og kunngjorde et par dager etter sin avgang som guvernør. Etter Spitzers avgang rykket delstatens *lieutenant governor*, David Alexander Paterson, opp som guvernør.

## Se også
* Ashley Alexandra Dupré

## Referanser


## Eksterne lenker
**Offisielle nettsteder**:
* Governor of New York – Official Website of the Governor of New York
* Resignation Letter
* Eliot Spitzer for Governor – Official gubernatorial campaign website

**Biografier og profiler**:
* National Governors Association - New York Governor Eliot Spitzer
* "TIME Crusader of the Year 2002: Eliot Spitzer" , by Adi Ignatius, 21. desember 2002 issue of *[[Time Magazine]]*
* "Eliot Spitzer – How New York's attorney general became the most powerful man on Wall Street" – Profile by Daniel Gross from *[[Slate (magazine)|Slate]]*'s "Assessment" column, 21. oktober 2004
* "Corruption probe hits US insurers" – BBC News, 15. oktober 2004.
* "Spoiling for a Fight: The Rise of Eliot Spitzer" by Brooke A. Masters (Times Books, Juli 2006)
* "The Small Laws: Eliot Spitzer and the Way to Insurance Market Reform," by Sean M. Fitzpatrick, 74 Fordham L. Rev. 3041 (2006)
* "Power Couples", oktober 2006.
Jon Corzine

**Jon Stevens Corzine** (født 1. januar 1947) er en amerikansk forretningsmann og tidligere politiker for Det demokratiske parti fra New Jersey. Han er administrerende direktør i meglerhuset MF Global, og har tidligere ledet investeringsbanken Goldman Sachs. I 2000 ble han valgt inn i det amerikanske senatet, men fullførte ikke perioden han var innvalgt for. I stedet ble han valgt til New Jerseys guvernør. Han tapte gjenvalget i 2009 for republikaneren Chris Christie.

## Referanser


## Eksterne lenker
* 
* 
*
John Lynch

:*For den irske politikeren John Mary «Jack» Lynch, se [[Jack Lynch]]*

**John H. Lynch** (født 25. november 1952) er en amerikansk politiker for Det demokratiske parti. Han var guvernør i delstaten New Hampshire fra 2005 til 2013.

## Valghistorikk

## Referanser


## Se også
* Liste over Amerikas forente staters guvernører
Jim Gibbons

**James Arthur «Jim» Gibbons** (født 16. desember 1944) er en amerikansk politiker for det republikanske parti. Han var guvernør i delstaten Nevada fra 2007 til 2011. Gibbons var tidligere kongressrepresentant fra Nevadas 2. distrikt.

## Referanser


## Eksterne lenker
* 
*
Dave Heineman

**David Eugene «Dave» Heineman** (født 12. mai 1948) er en amerikansk politiker for det republikanske parti. Han er sittende guvernør i delstaten Nebraska, et embete han har innehatt siden 2005, da han rykket opp fra embetet som viseguvernør etter at sittende guvernør Mike Johanns ble føderal landbruksminister. Heinemann ble gjenvalgt i 2006.

## Se også

* Liste over Amerikas forente staters guvernører
Dillenburg slott

**Dillenburg slott** var et forsterket hus (festning) i Tyskland. Det ble bygget av grev Henrik II av Nassau i 1240, og tilfalt Otto ved arveskiftet mellom ham og Walram i 1255. 

Dagens nederlandske fyrstehus kan føre sine aner tilbake til Otto, og 24. april 1533 ble Vilhelm den tause født i dette slottet. Under hans ledelse gjorde Nederlandene opprør mot det spanske herredømmet og ble den nederlandske uavhengighetskrigen (åttiårskrigen) utløst. Dette resulterte i at De forente Nederlandene formelt ble selvstendige i 1648.

I 1760 ble slottet ødelagt av franske styrker under syvårskrigen, og til minne om dette ble «Wilhelmsturm» (Wilhelmstårnet) bygget i 1875. I tilknytning til det nye tårnet ble dessuten et museum knyttet til huset Oranien-Nassau bygget.

Av det opprinnelige slottet er i dag kun kasemattene igjen. I disse kunne inntil 3000 soldater oppholde seg, og det var her mulig å bygge ekstra «etasjer» ved hjelp av bjelker.
## Referanser
Huset Billung

**Billungene** var en adelsslekt i Sachsen i det 9. – 12. århundre. Slekten deles inn i de gamle og de unge Billunger, men familiebåndene mellom dem er ikke alltid like tydelige.

De *gamle Billunger* stammer fra Wetigau og var blant Øst-Sachsens viktigste familier på Karl den stores tid. Den første Billung som er kjent ved navn er grev Wichmann Billung (Wychmannus comes) som skal ha ført forhandlinger ved elven Eider i 811. Wichmann II var greve i Hamaland og hans sønn, grev Egbert (-932) er antagelig Hermann Billungs bestefar. Grev Egbert fikk områder i Bardengau av kong Arnulf av Kärnten. Andre medlemmer av familien er *princeps* Billung som via sin datter Oda (død 913) og hennes ekteskap med grev Liudolf av Sachsen (død 866) ble Liudolfingernes stamfar. Oda av Billung var farmor til keiser Otto I av det tysk-romerske rike.

I den første halvdelen av det 10. århundre økte de *unge Billungenes* innflytelse i området Bardengau. Til grunn for deres makt lå familiens eiendommer og de grevelige rettighetene til Elben og øvre Weser samt byen Lüneburg. Hermann Billung (-973) fikk i 936 i oppdrag å beskytte den nedre delen av Weser av kong Otto den store, og dette området fikk navnet Billungermark. At Herman regelmessig var kongens stedfortreder ble i 961 gjort fullstendig da han ble utnevnt til hertug. Sønnen Bernhard etterfulgte ham, og takket være Bernhards ekteskap med Hildegard av Stade ble området Hadeln tilføyet til hertugdømmet. I fem generasjoner hersket huset Billung over hertugdømmet Sachsen.

De siste Billungene, Ordulfs sønn Magnus (1072–1106), stod i 1073-1075 på de Saliske frankernes side. Dette svekket familiens innflytelse, og etter at Magnus døde uten å etterlate seg sønner, ble eiendommene fordelt mellom hans to døtre. Datteren Wulfhilde hadde giftet seg med grev Henrik IX av Bayern av Welfene, mens Eilika giftet seg med grev Otto av Ballenstedt av Askanierne. En konsekvens av dette var en strid som varte flere tiår, mellom Welfene og Askanierne om kontrollen over Sachsen.

Hertugene av Sachsen fra huset Billung var:
* Hermann, død 973
* Bernard I, død 1011
* Bernard II, død 1059
* Ordulf, død 1072
* Magnus, død 1106

## Referanser
Hermann av Sachsen

**Hermann av Sachsen** (fødselsår ukjent, død i Quedlinburg i 973) av slekten Billung. I 936 ble han tildelt tittelen markgreve av Otto den store som takk for hans deltagelse i overvinnelsen av redarierne, obotrittene, wagrierne og danene. I 940 var han greve av Wetigau og i 953 utnevnte Otto ham til sin stedfortreder i Sachsen, noe som de facto gjorde ham til hertug uten at han hadde tittelen. Herman greide å fordrive nevøene sine, Wichmann II og Ekbert *enøye*, som sympatiserte med opprørerne fra Sachsen. I 955 opptrådte Hermann Billung som greve i Tilithigau og Marstengau, og i 956 ble han utnevnt til markgreve. Under Ottos reise til Italia i 956 og til Roma i 961 utnevnte han Herman på ny som sin stedfortreder i Sachsen. 

Herman var gift med Oda og senere med Hildeshuith (Hildegard), og med dem hadde han barna:
* Bernhard I av Sachsen (-1011)
* Ludger (-1011)
* Suanehilde (-1014), gift med markgreve Thietmar I av Meißen (-979) og deretter med markgreve Ekhard I av Meißen (-1002)
* Imma, abbedisse i Herford
* Mathildis (942-1008), gift med greve Boudewijn III av Flandern (940-962) i  961 og i 963 med grev Gottfried av Verdun  (930-1002).

## Referanser
Haitisk kreol

**Haitisk** er et franskbasert kreolspråk som tales på Haiti, og er offisielt språk der sammen med fransk. Språket er en blanding av fransk og diverse vestafrikanske språk, blant annet wolof og noen gbespråk, som fon og ewe.

Takket være blant annet Felix Morisseau-Leroy har haitisk siden 1961 vært ansett som offisielt språk i Haiti, sammen med fransk, som hadde vært det eneste litterære språket i landet siden dets uavhengighet i 1804. Haitisk har vært lite brukt i litteratur, men bruken er økende. Mange av språkets brukere er tospråklige, og snakker både haitisk og fransk. Mange lærere, forfattere og aktivister har satt fokus på stolthet og lese- og skriveferdigheter i haitisk siden 1980-tallet, og i dag finnes det flere aviser, samt radio- og TV-programmer på haitisk.

## Referanser


## Eksterne lenker
* Haitian Creole - UCLA Language Materials Project, University of California Los Angeles (UCLA).
Norman Whiteside

**Norman Whiteside** (født 7. mai 1965) er tidligere nordirsk fotballspiller som representerte sitt hjemland i to verdensmesterskap. Han spilte for Manchester United (273 kamper og 66 mål) og Everton FC før hans karriere tok slutt på grunn av skader i en alder av 26 år.

Han brøt Pelés rekord da han ble den yngste spiller i et verdensmesterskap i 1982. Han var også den yngste spiller som scoret i en ligacupfinale og en FA-cupfinale i 1983.

Whiteside var oppvokst nord i Belfast hvor han ble oppdaget av den berømte United–speideren Bob Bishop som tidligere hadde hentet George Best og Sammy McIlroy til klubben. Whiteside ble Uniteds yngste spiller siden Duncan Edwards da han gjorde sin debut som angrepsspiller i sesongen 1981–82. 

I VM i fotball 1986 scoret han sitt lands eneste mål i turneringen, i kampen som endte 1–1 mot . Whiteside fikk totalt 38 landskamper og scoret ni ganger i løpet av de åtte årene han spilte for Nord–Irland.

Til tross for at han flyttet bakover på banen som midtbanespiller, scoret han vinnermålet i FA–cupfinalen i 1985, et skrudd skudd fra høyrekanten i det 20. minutt av ekstraomgangene, og gav United med ti mann seieren over Everton.

Til tross for denne lovende starten på karrieren, begynte Whiteside å få alvorlige skadeproblemer som holdt ham ute av laget i lange perioder. Alex Ferguson gjorde også et poeng i å forbedre lagdisiplinen da han overtok som manager, og Whitesides forhold til alkohol ble ikke tolerert slik det ble gjort under den tidligere manageren Ron Atkinson. Det var dette som gjorde at Ferguson solgte ham til Everton i 1989, mot ønsket til de fleste av Uniteds tilhengere.

Whiteside startet godt i Everton, men han klarte ikke å bli kvitt kneskaden sin. Han la opp i 1990 i en alder av 26 år, etter 13 kneoperasjoner i løpet av sin karriere. En doktor hadde da rådet ham til at han ikke ville være i stand til å gå dersom han fortsatte å spille. Han fikk bare 29 kamper for Everton.

Da han la opp, studerte Whiteside piedologi og arbeider nå for Professional Footballers' Association.  

## Spillerkarriere

## Sitater
* *«Det eneste jeg har til felles med [[George Best]] er at vi kommer fra det samme stedet, spiller for samme klubb og ble oppdaget av samme mann.»*
* *«Dersom du går ut og tar en øl, blir det plutselig multiplisert med 12. Dersom du blir sett gående langs gaten sammen med en jente, har du en affære.»*

## Referanser


## Eksterne lenker
* 
*  Manchester United Legends:  Norman Whiteside
*  ''givemefootball'' med en reportasje fra 2004 med et intervju med Whiteside om hans liv etter at han la opp
Paul McGrath

**Paul McGrath** (født 4. desember 1959 i Ealing i London i England som **Paul Nwobilo**) er en irsk tidligere fotballspiller. Han var i lang tid fast på det irske landslaget der han fikk 83 kamper og åtte mål. På klubbnivå spilte han for St Patrick's Athletic FC, Manchester United, Aston Villa FC, Derby County FC og Sheffield United FC. 

McGrath har irsk mor og nigeriansk far http://football.guardian.co.uk/comment/story/0,,1929825,00.html. Ifølge Donald McRae forsvant McGraths far kort tid etter at han ble unnfanget. Hans mor, Betty McGrath, adopterte Paul bort da han var fire uker gammel. Hun var redd for at hennes far skulle finne ut at hun var gravid, særlig siden barnet var produktet av flere kulturer, og reiste i hemmelighet til London for å få sitt barn som også ble regnet som uekte. McGraths mor klarte å oppspore ham igjen senere, men han ble oppdratt ved et antall barnehjem i Dublin under navnet Paul Nwobilo.

Han begynte å spille fotball som skolegutt for *Pearse Rovers* og spilte juniorfotball for *Dalkey United*. McGrath arbeidet for en kort stund som lærling i Dublin før han ble profesjonell. I 1981 dro han til klubben St Patrick's Athletic i Football League of Ireland. Han utmerket seg i klubben, fikk kallenavnet «The Black Pearl of Inchicore» og ble kåret til årets spiller i sin første og eneste sesong.

Han dro så til Manchester United (1982–89) og senere Aston Villa (1989–96), Derby County (1996–97) og Sheffield United (1997–98). Mens han var på Villa Park fikk han kallenavnet *God* og ble kåret til spillernes årets spiller i 1993. Han er regnet som en av de beste spillerne i Villas historie.

I mange år led han av alkoholisme og gikk av og til glipp av kamper som resultat av dette. Hans karriere var også preget av skader som resulterte i totalt åtte kneoperasjoner.

Han spilte en betydelig rolle i Irlands landslags gjennombrudd på slutten av 1980–tallet og begynnelsen av 90–årene, ledet av manager Jack Charlton. Han fikk 83 landskamper for landet sitt, scoret 8 mål og spilte i VM i 1990 og 1994. Han ledet laget som kaptein fire ganger i 1992 etter at Mick McCarthy la opp, men trakk seg til fordel for Andy Townsend siden han ikke følte han var rett mann for rollen.

## Referanser


## Eksterne lenker
*
Ted Kulongoski

**Theodore R. «Ted» Kulongoski** (født 5. november, 1940) er en amerikansk politiker for Det demokratiske parti. Han var guvernør i delstaten Oregon fra 2003 til 2011.

## Referanser
Brad Henry

**Charles Bradford «Brad» Henry** (født 10. juni 1963) er en amerikansk politiker for Det demokratiske parti. Han var guvernør i delstaten Oklahoma fra 2003 til 2011.
Mike Easley

**Michael Francis «Mike» Easley** (født 23. mars 1950) er en amerikansk politiker for Det demokratiske parti. Han var guvernør i delstaten Nord-Carolina fra 2001 til 2009.

## Referanser
Ted Strickland

**Ted Strickland** (født 4. august 1941) er en amerikansk politiker for Det demokratiske parti. Han var guvernør i delstaten Ohio fra 2007 til 2011. Før han ble valgt til guvernør var Strickland føderal kongressrepresentant.

## Referanser


## Eksterne lenker
John Hoeven

**John Henry Hoeven III** (født 13. mars 1957 i Bismarck i Nord-Dakota) er en amerikansk republikansk politiker. Han har representert Nord-Dakota i Senatet siden 2011, etter å ha vært guvernør i delstaten 2000–2010.

John Hoeven er av nederlandsk, svensk og engelsk slekt. Han er gift med Mical «Mikey» L. Hoeven, som har profilert seg i spørsmål som utdannelse og kampen mot alkoholbruk blant mindreårige. Ekteparet har to barn sammen. Etter Dartmouth College ble han MBA-kandidat fra Northwestern University i 1981. Før han ble politiker, var han viseadministrerende direktør i First Western Bank i Minot 1986–1993 og administrerende direktør i den delstatseide Bank of North Dakota i Bismarck 1993–2000.

Uten politisk erfaring ble Hoeven i 2000 valgt til guvernør i Nord-Dakota med 55 % av stemmene, mot 45 % til Heidi Heitkamp. Hoeven ble oppfattet som en moderat guvernør, og fikk støtte fra 87 % av de spurte på meningsmålinger i desember 2009. Han ble gjenvalgt med 71 og 74 % av stemmene i henholdsvis 2004 og 2008. I hans guvernørperiode opplevde delstaten stor økonomisk vekst og budsjettbalanse. I januar 2007 ble Hoeven den lengstsittende, daværende guvernøren i USA. I 2010 ble han valgt til Senatet med 76 % av stemmene.

## Referanser


## Eksterne lenker
*
Jon Huntsman jr.

**Jon Meade Huntsman jr.** (født 26. mars 1960 i Palo Alto i California i USA) er en amerikansk politiker for Det republikanske parti. Han har vært guvernør i Utah, ambassadør i Singapore og Kina og var kandidat i det Det republikanske presidentkandidatvalget 2012.

## Karriere

Huntsman var en stund misjonær for mormonene i Taiwan, og lærte seg da kinesisk. Han studerte ved University of Utah og deretter ved University of Pennsylvania. Etter studiene ble han forretningsmann innen *Huntsman Corporation*, et multinasjonalt oljeselskap med hovedsete i Salt Lake City.

Sitt første politiske embete bekledte han som medlem av president Ronald Reagans stab. Under dennes etterfølger George Bush var Huntsman understatssekretær i handelsdepartementet, og så USAs ambassadør i Singapore fra 1992 til 1993.

Han ble valgt til guvernør i Utah i 2004 og gjenvalgt i 2008.

President Barack Obama kunngjorde den 16. mai 2009 Huntsmans nominasjon som USAs ambassadør til Folkerepublikken Kina. Han fikk dermed, som republikaner, et sentralt embete under en regjering utgått fra Demokratene.

Huntsman fratrådte ambassadørposten 30. april 2011 for å melde seg på i kampen om den republikanske nominasjonen til presidentvalget i 2012. Han trakk seg fra presidentvalgkampen i januar 2012.

I mars 2017 ble han utnevnt til landets ambassadør til Russland av president Donald Trump, og han tiltrådte den 3. oktober samme år.

## Se også

* Liste over politiske nominasjoner i USA som krysset partitilhørighet

## Referanser


## Eksterne lenker
* 
*
Phil Bredesen

**Philip Norman «Phil» Bredesen** (født 21. november 1943 i Oceanport i New Jersey) er en amerikansk demokratisk politiker. Han var borgermester i Nashville 1991–1999 og guvernør i delstaten Tennessee 2003–2011.

## Liv og virke
### Bakgrunn
Phil Bredesen er av norsk avstamning, og vokste opp i New Jersey, New York og Massachusetts, ettersom faren var kaptein i United States Army. Foreldrene ble separert i 1951, og Bredesen bodde hos moren og mormoren, som var enke, i Shortsville i New York. Han har bachelorgrad i fysikk fra Harvard University fra 1967. 
### Karriere
I 1975 etablerte han forsikringsselskapet HealthAmerica Corporation i Nashville. Selskapet ble etterhvert børsnotert, og vokste til mer enn 6&nbsp;000 ansatte, og i 1986 solgte Bredesen seg ut. Hans personlige formue etter salget gjorde at han ikke ønsket å motta godtgjørelse for guvernørembedet.

Bredesen stilte til valg for første gang i 1969, da han var kandidat til delstatssenatet i Massachusetts. Han tapte mot en sittende, populær republikaner. I 1987 kom han på andreplass i borgermestervalget i Nashville, hvor hovedmotstanderen var den demokratiske kongressmannen Bill Boner. Året etter var Bredesen kandidat i Det demokratiske partis primærvalg i Tennessees 5. distrikt, for å velge Boners etterfølger, men tapte mot Bob Clement. 

Bredesen ble valgt til borgermester i Nashville i 1991, og ble gjenvalgt i 1995. Han var Det demokratiske partis guvernørkandidat i 1994, men tapte mot Don Sundquist. 

Bredesen ble senere valgt til guvernør i 2002, og ble gjenvalgt med 68,6&nbsp;% av stemmene i 2006. Han var særlig opptatt av utdannelsessystemet i delstaten.

## Referanser


## Eksterne lenker
* 
*